title: 2008 m. kovo 11 d. Europos Parlamento ir Tarybos direktyva 2008/31/EB, iš dalies keičianti Direktyvos 98/8/EB dėl biocidinių produktų pateikimo į rinką nuostatas, susijusias su Komisijai suteiktais įgyvendinimo įgaliojimais

text:
20.3.2008

               LT

               Europos Sąjungos oficialusis leidinys

               L 81/57

      EUROPOS PARLAMENTO IR TARYBOS DIREKTYVA 2008/31/EB
   2008 m. kovo 11 d.
   iš dalies keičianti Direktyvos 98/8/EB dėl biocidinių produktų pateikimo į rinką nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Europos Parlamento ir Tarybos direktyvoje 98/8/EB (3) numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (4).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina tvirtinant bendro pobūdžio priemones, skirtas iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (5) dėl Sprendimo 2006/512/EB tam, kad reguliavimo procedūra su tikrinimu galėtų būti taikoma jau galiojantiems teisės aktams, priimtiems laikantis Sutarties 251 straipsnyje nurodytos tvarkos, tie teisės aktai turi būti pataisyti laikantis taikomų procedūrų.

               (4)

               Komisijai reikėtų suteikti įgaliojimus patvirtinti bendrąsias mokslinių tyrimų ir taikomosios veiklos sąlygas, patikslinti priedus ir priimti peržiūros programą. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 98/8/EB nuostatas, inter alia, ją papildant naujomis neesminėmis nuostatomis, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Todėl Direktyvą 98/8/EB reikėtų atitinkamai iš dalies pakeisti.

               (6)

               Kadangi šia direktyva padaryti Direktyvos 98/8/EB pakeitimai yra techninio pobūdžio ir susiję tik su komiteto procedūra, jų nereikia perkelti į valstybių narių teisę. Todėl atitinkamos nuostatos nebūtinos,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 98/8/EB iš dalies keičiama taip:

               1.

               10 straipsnio 5 dalis iš dalies keičiama taip:

                           a)

                           i papunkčio trečia pastraipa pakeičiama taip:
                           „Vertinimas platinamas, kaip nurodyta 11 straipsnio 2 dalyje, kad Komisija priimtų sprendimą 27 straipsnyje nustatyta tvarka. Šis sprendimas, skirtas iš dalies pakeisti neesmines šios direktyvos nuostatas, priimamas pagal 28 straipsnio 4 dalyje nurodytą reguliavimo procedūrą su tikrinimu.“;

                           b)

                           ii papunkčio 5 punktas pakeičiamas taip:

                                       „5.

                                       28 straipsnio 1 dalyje nurodyto komiteto žinion perduodamos išsamios vertinimo duomenų bylos, kuriomis remiamasi arba buvo remtasi įrašant veikliąsias medžiagas į I, IA arba IB priedus.“

               2.

               11 straipsnio 4 dalis pakeičiama taip:
               „4.   Gavusi vertinimą Komisija, laikydamasi 27 straipsnyje nustatytos tvarkos ir be reikalo nedelsdama, rengia pasiūlymą dėl sprendimo, kuris būtų priimamas ne vėliau kaip per 12 mėnesių nuo tos dienos, kai Komisija gavo šio straipsnio 2 dalyje minėtą vertinimą. Šis sprendimas, skirtas iš dalies pakeisti neesmines šios direktyvos nuostatas, priimamas pagal 28 straipsnio 4 dalyje nurodytą reguliavimo procedūrą su tikrinimu.“

               3.

               16 straipsnio 2 dalis pakeičiama taip:
               „2.   Priėmusi šią direktyvą Komisija pradeda vykdyti dešimties metų darbų programą, skirtą visų 34 straipsnio 1 dalyje nurodytą datą rinkoje jau esančių veikliųjų medžiagų, naudojamų kaip biocidinio produkto veikliosios medžiagos 2 straipsnio 2 dalies c ir d punktuose nenurodyta paskirtimi, sistemiškam tyrimui. Reglamentuose numatomas programos sukūrimas bei įgyvendinimas, įskaitant prioritetų vertinant skirtingas veikliąsias medžiagas nustatymą ir tvarkaraštį. Tokie reglamentai, skirti iš dalies pakeisti neesmines šios direktyvos nuostatas ją papildant, priimami pagal 28 straipsnio 4 dalyje nurodytą reguliavimo procedūrą su tikrinimu. Likus ne daugiau kaip dvejiems metams iki darbų programos pabaigimo, Komisija pateikia Europos Parlamentui ir Tarybai ataskaitą apie programos įgyvendinimo eigą.
               Per šį dešimties metų laikotarpį nuo 34 straipsnio 1 dalyje nurodytos datos gali būti nuspręsta įrašyti veikliąją medžiagą į I, IA arba IB priedus ir nustatyti įrašymo sąlygas arba, kai nesilaikoma 10 straipsnio reikalavimų arba per nustatytą laiką nebuvo pateikta reikalinga informacija ir duomenys, – neįrašyti jos į I, IA arba IB priedus. Tokios priemonės, skirtos iš dalies pakeisti neesmines šios direktyvos nuostatas ją papildant, tvirtinamos pagal 28 straipsnio 4 dalyje nurodytą reguliavimo procedūrą su tikrinimu.“

               4.

               17 straipsnio 5 dalis pakeičiama taip:
               „5.   Patvirtinamos bendros šio straipsnio taikymo sąlygos, ypač dėl didžiausio veikliųjų medžiagų ar biocidinių produktų, kurie gali patekti į aplinką atliekant eksperimentus, kiekio ir dėl minimalių duomenų, kurie turi būti teikiami, kad vadovaujantis 2 dalimi būtų galima atlikti vertinimą. Tokios priemonės, skirtos iš dalies pakeisti neesmines šios direktyvos nuostatas ją papildant, tvirtinamos pagal 28 straipsnio 4 dalyje nurodytą reguliavimo procedūrą su tikrinimu.“

               5.

               27 straipsnio 2 dalis pakeičiama taip:
               „2.   Pasibaigus pastabų pateikimo terminui, laikydamasi susijusios tvarkos, nurodytos 28 straipsnio 2 arba 4 dalyje, Komisija parengia sprendimo projektą remdamasi šiais elementais:

                           a)

                           iš valstybių narių gautais dokumentais, kuriuose įvertintos bylos;

                           b)

                           visais iš patariamųjų mokslinių komitetų gautais patarimais;

                           c)

                           valstybių narių ir pareiškėjų pateiktomis pastabomis; ir

                           d)

                           kita svarbia informacija.“

               6.

               28 straipsnis iš dalies keičiamas taip:

                           a)

                           1 dalis pakeičiama taip:
                           „1.   Komisijai padeda Biocidinių produktų nuolatinis komitetas (toliau – Komitetas).“;

                           b)

                           2 dalis pakeičiama taip:
                           „2.   Jei yra nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnį.
                           Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai.“;

                           c)

                           3 dalis pakeičiama taip:
                           „3.   Jei yra nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnį
                           Sprendimo 1999/468/EB 5 straipsnio 6 dalyje nustatytas terminas yra trys mėnesiai.“;

                           d)

                           pridedama tokia dalis:
                           „4.   Jei yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.“

               7.

               29 straipsnis pakeičiamas taip:
               „29 straipsnis
               Derinimas su technikos pažanga
               Patvirtinamos priemonės, būtinos IIA, IIB, IIIA, IIIB, IVA ar IVB priedams arba V priede pateiktiems produktų tipų apibūdinimams suderinti su technikos pažanga arba nustatyti konkrečius visiems šiems produktų tipams taikomus duomenų reikalavimus. Tokios priemonės, skirtos iš dalies pakeisti neesmines šios direktyvos nuostatas, inter alia, ją papildant, tvirtinamos pagal 28 straipsnio 4 dalyje nurodytą reguliavimo procedūrą su tikrinimu.“

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (3)  OL L 123, 1998 4 24, p. 1. Direktyva su paskutiniais pakeitimais, padarytais Komisijos direktyva 2008/16/EB (OL L 42, 2008 2 16, p. 48).

      (4)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (5)  OL C 255, 2006 10 21, p. 1.


title: 2002 m. sausio 7 d. Komisijos direktyva 2002/1/EB, iš dalies keičianti Direktyvą 94/39/EB dėl pašarų, skirtų kepenų funkcijai palaikyti lėtinio kepenų nepakankamumo atvejutekstas svarbus EEE

text:
Svarbus teisinis pranešimas

|

32002L0001

Oficialusis leidinys L 005 , 09/01/2002 p. 0008 - 0009

		Komisijos direktyva 2002/1/EB2002 m. sausio 7 d.iš dalies keičianti Direktyvą 94/39/EB dėl pašarų, skirtų kepenų funkcijai palaikyti lėtinio kepenų nepakankamumo atveju(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1993 m. rugsėjo 13 d. Tarybos direktyvą 93/74/EEB dėl pašarų konkretiems mitybos tikslams [1] su paskutiniais pakeitimais, padarytais Direktyva 1999/29/EB [2], ir ypač į jos 6 straipsnio c punktą,kadangi:(1) Direktyva 94/39/EB [3] su pakeitimais, padarytais Direktyva 95/9/EB [4], Komisija patvirtino konkretiems mitybos tikslams skirtų pašarų sąrašą.(2) Tolesni moksliniai tyrimai parodė, kad nėra reikalo mažinti arba riboti riebalų kiekį pašaruose, skirtuose kepenų funkcijai palaikyti kačių ir šunų lėtinio kepenų nepakankamumo atveju. Tačiau paaiškėjo, kad būtų naudinga etiketėje nurodyti būtinybę šiuo ėdalu šeriamiems gyvūnams visada duoti gerti.(3) Todėl Direktyvą 94/39/EB reikėtų atitinkamai suderinti.(4) Šioje direktyvoje nustatytos priemonės atitinka Pašarų nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 94/39/EB priedas iš dalies keičiamas taip, kaip nurodyta šios direktyvos priede.2 straipsnisValstybės narės priima įstatymus ir kitus teisės aktus, kurie, įsigalioję vėliausiai iki 2002 m. lapkričio 20 d., įgyvendina šią direktyvą.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja 20 dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 2002 m. sausio 7 d.Komisijos varduDavid ByrneKomisijos narys[1] OL L 237, 1993 9 22, p. 23.[2] OL L 115, 1999 5 4, p. 32.[3] OL L 207, 1994 8 10, p. 20.[4] OL L 91, 1995 4 22, p. 35.--------------------------------------------------PRIEDASDirektyvos 94/39/EB priedo B dalyje tekstas apie konkretų mitybos tikslą"Kepenų funkcijai palaikyti lėtinio kepenų nepakankamumo atveju", turint omenyje šunis ir kates, pakeičiamas taip:"Konkretus mitybos tikslas | Pagrindinės pašaro maistinės savybės | Gyvūnų rūšis ar kategorija | Informacija ženklinant etiketėmis | Rekomenduojamas vartojimo laikas | Kitos pastabos |1 | 2 | 3 | 4 | 5 | 6 |Kepenų funkcijai palaikyti lėtinio kepenų nepakankamumo atveju | Vidutinis labai kokybiškų baltymų kiekis, pagrindinių riebalinių rūgščių kiekis ir didelis lengvai virškinamų angliavandenių kiekis | Šunys | Baltymų šaltinis (–iai)Pagrindinių riebalinių rūgščių kiekisLengvai virškinami angliavandeniai, įskaitant prireikus apdorotusNatrisSuminis varis | Pradžioje iki 6 mėnesių | Ant pakuotės, taros ar etiketėje turi būti nurodyta: "Prieš naudojant arba norint pratęsti naudojimo laiką rekomenduojama pasitarti su veterinarijos specialistu" Vartojimo instrukcijoje turi būti nurodyta: "Visada duoti gerti vandens" |Vidutinis labai kokybiškų baltymų kiekis ir didelis pagrindinių riebalinių rūgščių kiekis | Katės | Baltymų šaltinis (–iai)Pagrindinių riebalinių rūgščių kiekisNatrisSuminis varis | Pradžioje iki 6 mėnesių | Ant pakuotės, taros ar etiketėje turi būti nurodyta: "Prieš naudojant arba norint pratęsti naudojimo laiką rekomenduojama pasitarti su veterinarijos specialistu" Vartojimo instrukcijoje turi būti nurodyta: "Visada duoti gerti vandens"" |--------------------------------------------------


title: 1989 m. liepos 17 d. Komisijos direktyva, derinanti su technikos pažanga Tarybos direktyvas 70/157/EEB, 70/220/EEB, 72/245/EEB, 72/306/EEB, 80/1268/EEB ir 80/1269/EEB dėl motorinių transporto priemonių

text:
Svarbus teisinis pranešimas

|

31989L0491

Oficialusis leidinys L 238 , 15/08/1989 p. 0043 - 0049 specialusis leidimas suomių kalba: skyrius 15 tomas 9 p. 0090  specialusis leidimas švedų kalba: skyrius 15 tomas 9 p. 0090

		Komisijos direktyva1989 m. liepos 17 d.derinanti su technikos pažanga Tarybos direktyvas 70/157/EEB, 70/220/EEB, 72/245/EEB, 72/306/EEB, 80/1268/EEB ir 80/1269/EEB dėl motorinių transporto priemonių(89/491/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/157/EEB dėl valstybių narių įstatymų, reglamentuojančių leistiną motorinių transporto priemonių garso lygį ir dujų išmetimo sistemas, suderinimo [1] su paskutiniais pakeitimais, padarytais Direktyva 87/354/EEB [2], ypač į jos 3 straipsnį,atsižvelgdama į 1970 m. kovo 20 d. Tarybos direktyvą 70/220/EEB dėl valstybių narių įstatymų, reglamentuojančių priemones, kurių būtina imtis oro apsaugai nuo motorinių transporto priemonių išmetamųjų teršalų, suderinimo [3] su paskutiniais pakeitimais, padarytais Direktyva 88/436/EEB [4], ypač į jos 5 straipsnį,atsižvelgdama į 1972 m. birželio 20 d. Tarybos direktyvą 72/245/EEB dėl valstybių narių įstatymų, reglamentuojančių radijo trukdžių slopinimą motorinėse transporto priemonėse su kibirkštinio uždegimo varikliais, suderinimo [5], ypač į jos 4 straipsnį,atsižvelgdama į 1972 m. rugpjūčio 2 d. Tarybos direktyvą 72/306/EEB dėl valstybių narių įstatymų, reglamentuojančių priemones, kurių reikia imtis kovojant su transporto priemonių dyzelinių variklių išmetamaisiais teršalais, suderinimo [6], ypač į jos 4 straipsnį,atsižvelgdama į 1980 m. gruodžio 16 d. Tarybos direktyvą 80/1268/EEB dėl valstybių narių įstatymų, reglamentuojančių transporto priemonių degalų suvartojimą, suderinimo [7], ypač į jos 4 straipsnį,atsižvelgdama į 1980 m. gruodžio 16 d. Tarybos direktyvą 80/1269/EEB dėl valstybių narių įstatymų, reglamentuojančių transporto priemonių variklio galią, suderinimo [8], su paskutiniais pakeitimais, padarytais Direktyva 88/195/EEB [9],ypač į jos 3 straipsnį,kadangi Tarybos direktyva 88/76/EEB [10], iš dalies keičianti Direktyvą 70/220/EEB, nustato reikalavimus dėl bešvinio benzino naudojimo; kadangi norint pritaikyti esamus variklius tokiam benzinui daugeliu atvejų reikia techninių modifikacijų, kurios susijusios su pirmiau minėtų direktyvų laikymusi; kadangi tiktų palengvinti atitinkamų transporto priemonių tipo patvirtinimo atsirandančių pakeitimų administracinį tvarkymą, kad sparčiau būtų imta naudoti bešvinį benziną; kadangi taip pat būtina patikslinti Direktyvos 88/76/EEB specifikacijas, kad į transporto priemones, kuriose sumontuoti išmetamų medžiagų kontrolės prietaisai, kuriems kenktų benzinas su švinu, toks benzinas nebūtų pilamas; kadangi taip pat tiktų įrašyti šioje direktyvoje nustatytus naujus etaloninius degalus dyzeliniams varikliams į Direktyvą 72/306/EEB dėl iš tokių variklių išmetamų dūmų; kadangi patartina sykiu suderinti Direktyvos 80/1269/EEB technines nuostatas dėl variklių galios su atitinkamo Europos ekonomikos komisijos reglamento nuostatomis;kadangi pagal šioje direktyvoje pateiktus pakeitimus pageidautina kuo greičiau iš dalies pakeisti atitinkamus nacionalinius teisės aktus, kadangi jie yra ypač reikalingi per pereinamąjį laikotarpį, kai kartu bus naudojamos benzinui su švinu pritaikytos transporto priemonės ir transporto priemonės, kurioms reikia bešvinio benzino;kadangi šioje direktyvoje numatytos priemonės atitinka Direktyvų dėl motorinių transporto priemonių derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisPirmiau išvardytos direktyvos iš dalies keičiamos pagal šios direktyvos priedą:- Direktyva 70/157/EEB iš dalies keičiama pagal I priedą,- Direktyva 70/220/EEB iš dalies keičiama pagal II priedą,- Direktyva 72/245/EEB iš dalies keičiama pagal III priedą,- Direktyva 72/306/EEB iš dalies keičiama pagal IV priedą,- Direktyva 80/1268/EEB iš dalies keičiama pagal V priedą,- Direktyva 80/1269/EEB iš dalies keičiama pagal VI priedą.2 straipsnisValstybės narės priima įstatymus ir kitus teisės aktus, kurie, įsigalioję iki 1990 m. sausio 1 d., įgyvendina šią direktyvą. Jos nedelsdamos apie tai praneša Komisijai.3 straipsnisŠi direktyva skirta valstybėms narėms.Priimta Briuselyje, 1989 m. liepos 17 d.Komisijos varduMartin BangemannKomisijos narys[1] OL L 42, 1970 2 23, p. 16.[2] OL L 192, 1987 7 11, p. 43.[3] OL L 76, 1970 4 6, p. 1.[4] OL L 214, 1988 8 6, p. 1.[5] OL L 152, 1972 7 6, p. 15.[6] OL L 190, 1972 8 20, p. 1.[7] OL L 375, 1980 12 31, p. 36.[8] OL L 375, 1980 12 31, p. 46.[9] OL L 92, 1988 4 9, p. 50.[10] OL L 36, 1988 2 9, p.1.--------------------------------------------------I PRIEDASDIREKTYVOS 70/157/EEB I PRIEDO PAKEITIMAIĮrašomas toks 6 skyrius:"6. EEB TIPO PATVIRTINIMO IŠPLĖTIMAS6.1. Transporto priemonių tipai, modifikuoti naudoti bešvinį benziną6.1.1. Transporto priemonių tipo, modifikuoto ir (arba) pakoreguoto tik tam, kad transporto priemonė galėtų naudoti bešvinį benziną, kaip nurodyta Direktyvoje 85/210/EEB, patvirtinimas išplečiamas, jei gamintojas tipo patvirtinimą suteikiančiai institucijai tinkamai patvirtina, kad modifikuotos transporto priemonės garso lygis neviršija 5.2.2.1 papunktyje nurodytų ribinių verčių.6.2. Transporto priemonių tipai, modifikuoti bet kuriuo kitu tikslu6.2.1. Transporto priemonių tipo patvirtinimas gali būti išplėstas aprėpiant transporto priemonių tipus, kurie skiriasi III priede išvardytomis charakteristikomis, jei tipo patvirtinimą suteikianti institucija mano, kad padarytos modifikacijos neturės jokio rimtesnio neigiamo poveikio transporto priemonės garso lygiui."--------------------------------------------------II PRIEDASDIREKTYVOS 70/220/EEB I PRIEDO PAKEITIMAI1. 2.2 poskyrio pradžioje įrašomas toks tekstas:"2.2. "Santykinė masė" – tai eksploatuoti parengtos transporto priemonės masė, atėmus 75 kg vairuotojo masę ir pridėjus 100 kg tolygiai paskirstytos masės."2. 3.2.4 punktas keičiamas taip:"3.2.4. tais atvejais, kai automobiliai turi priverstinio uždegimo variklius, pridedamas nurodymas ar taikomas 5.1.2.1 papunktis (diafragminis droselis) ar 5.1.2.2 papunktis (ženklinimas) ir, pastaruoju atveju, ženklo aprašymas."3. Įrašomi tokie 5.1.2.1 ir 5.1.2.2 papunkčiai:"5.1.2.1. Pagal 5.1.2.2 papunktį bako pripylimo anga turi būti suprojektuota taip, kad bako nebūtų galima pripildyti tiesiai pro benzino siurblio antgalį, kurio išorinis diametras yra 23,6 mm ar didesnis.5.1.2.2. 5.1.2.1 papunktis netaikomas transporto priemonėms, kurios atitinka tokius du reikalavimus:5.1.2.2.1. transporto priemonė yra suprojektuota ir sukonstruota taip, kad jokiam išmetamų dujinių teršalų kontrolės įtaisui nekenktų benzinas su švinu,5.1.2.2.2. transporto priemonė, degalus į baką pilančiam žmogui aiškiai matomoje vietoje įskaitomai ir nenuvalomai pažymėta bešvinio benzino (4.26), kaip apibūdinta ISO 2575–1985 [1], simboliu. Leidžiami papildomi ženklai."[1] Pavaizduota Direktyvos 78/316/EEB II priedo 22 paveiksle.--------------------------------------------------III PRIEDASDIREKTYVOS 72/245/EEB I PRIEDO PAKEITIMAIĮrašomas toks 8 skyrius:"8. EEB TIPO PATVIRTINIMO IŠPLĖTIMAS8.1. Transporto priemonių tipai, modifikuoti naudoti bešvinį benziną8.1.1. Transporto priemonių tipo, modifikuoto ir (arba) pakoreguoto tik tam, kad transporto priemonė galėtų naudoti bešvinį benziną, kaip nurodyta Direktyvoje 85/210/EEB, patvirtinimas išplečiamas, jei gamintojas patvirtina, kad modifikuotos transporto priemonės radijo trukdžių slopinimas išlieka produkcijos atitikties ribose, nurodytose šio priedo 9 skyriuje.8.2. Transporto priemonių tipai, modifikuoti bet kuriuo kitu tikslu8.2.1. Transporto priemonių tipo patvirtinimas gali būti išplėstas aprėpiant transporto priemonių tipus, kurie skiriasi šio priedo 2.2 poskyryje išvardytomis charakteristikomis, jei tipo patvirtinimą suteikianti institucija mano, kad padarytos modifikacijos neturės jokio rimtesnio neigiamo poveikio transporto priemonės radijo trukdžių slopinimui."--------------------------------------------------IV PRIEDASDIREKTYVOS 72/306/EEB V PRIEDO PAKEITIMAIV priedas keičiamas taip:"ETALONINIŲ DEGALŲ, SKIRTŲ NAUDOTI TRANSPORTO PRIEMONĖMS SU DYZELINIAIS VARIKLIAIS BANDYTI, TECHNINIAI DUOMENYSCEC etaloniniai degalai RF-03-A-84 [1] [3] [7]| | Ribos ir vienetai | ASTM metodas |Cetano indeksas | | ne mažiau kaip 49 | D 613 || ne daugiau kaip 53 |Tankis 15 °C temperatūroje (kg/l) | | ne mažiau kaip 0,835 | D 1298 || ne daugiau kaip 0,845 |Distiliavimas: 50 %90 % | 50 % | ne mažiau kaip 245 °C | D 86 |90 % | ne mažiau kaip 320 °C || ne daugiau kaip 340 °C |Virimo pabaigos temperatūra | | ne daugiau kaip 370 °C |Pliūpsnio temperatūra | | ne daugiau kaip 55 °C | D 93 |CFPP | | ne mažiau kaip – | EN 116 (CEN) || ne daugiau kaip –5 °C |Klampa 40 °C | | ne mažiau kaip 2,5 mm2/s | D 445 || ne daugiau kaip 3,5 mm2/s |Sieros kiekis | | ne mažiau kaip (bus pranešta) | D 1266/D 2622 D 2785 || ne daugiau kaip 0,3 % masės |Vario korozija | | ne daugiau kaip 1 | D 130 |Anglies kiekis pagal Konradsoną (10 % GRD) | | ne daugiau kaip 0,2 % masės | D 189 |Peleningumas | | ne daugiau kaip 0,01 % masės | D 482 |Vandens kiekis | | ne daugiau kaip 0,05 % masės | D 95/D 1744 |Neutralizavimo (stiprios rūgšties) skaičius | | ne daugiau kaip 0,20 mg KOH/g |Atsparumas oksidacijai Priedai | | ne daugiau kaip 2,5 mg/100 ml | D 2274 |Anglies ir vandenilio santykis | | (bus pranešta) |--------------------------------------------------V PRIEDASDIREKTYVOS 80/1268/EEB I PRIEDO PAKEITIMAI1. 3.1.1 punktas iš dalies keičiamas taip:Panaikinama frazė "su paskutiniais pakeitimais, padarytais Direktyva 78/665/EEB."2. Įrašomas toks 7 skyrius:"7. EEB TIPO PATVIRTINIMO IŠPLĖTIMAS7.1. Transporto priemonių tipai, modifikuoti naudoti bešvinį benziną7.1.1. Tipo patvirtinimą suteikiančios institucijos nuožiūra, transporto priemonių tipo, modifikuoto ir (arba) pakoreguoto tik tam, kad transporto priemonė galėtų naudoti bešvinį benziną, kaip nurodyta Direktyvoje 85/210/EB, patvirtinimas išplečiamas įvykdžius vieną iš tokių alternatyvių reikalavimų:7.1.1.1. Gamintojas patvirtina, kad degalų sąnaudos kiekvienomis bandymo sąlygomis daugiau kaip 5 % neviršija vertės, gautos bandant originalią, nemodifikuotą, patvirtinto tipo transporto priemonę. Tokiu atveju išplėtimas patvirtina originalaus tipo patvirtinimo skaičius.7.1.1.2. Gamintojas deklaruoja pasikeitusiąją bet kuriomis iš trijų bandymo sąlygų gautą degalų sąnaudų vertę, kuri daugiau kaip 5 % viršija vertę, gautą bandant originalią, nemodifikuotą, patvirtinto tipo transporto priemonę. Tokiu atveju išplėtime nurodomos naujai deklaruotos vertės, taikytinos modifikuotam transporto priemonių tipui.7.2. Transporto priemonių tipai, modifikuoti bet kuriuo kitu tikslu7.2.1. Transporto priemonių tipo patvirtinimas gali būti išplėstas aprėpiant transporto priemonių tipus, kurie skiriasi II priede išvardytomis charakteristikomis, jei tipo patvirtinimą suteikianti institucija mano, kad padarytos modifikacijos neturės jokio rimtesnio neigiamo poveikio transporto priemonės degalų sąnaudoms."--------------------------------------------------VI PRIEDASDIREKTYVOS 80/1269/EEB I PRIEDO PAKEITIMAI1. 8 skyrius keičiamas taip:"8. EEB TIPO PATVIRTINIMO IŠPLĖTIMAS8.1. Transporto priemonių tipai, modifikuoti naudoti bešvinį benziną8.1.1. Tipo patvirtinimą suteikiančios institucijos nuožiūra, transporto priemonių tipo, modifikuoto ir (arba) pakoreguoto tik tam, kad transporto priemonė galėtų naudoti bešvinį benziną, kaip nurodyta Direktyvoje 85/210/EB, patvirtinimas išplečiamas įvykdžius vieną iš tokių alternatyvių reikalavimų:8.1.1.1. Gamintojas patvirtina, kad modifikuotos transporto priemonės variklio galia išliks produkcijos atitikties ribose, nurodytose 9.2 poskyryje ir gautose bandant originalią, nemodifikuotą, patvirtinto tipo transporto priemonę. Tokiu atveju išplėtimas patvirtina originaliame tipo patvirtinime nurodytą galią.8.1.1.2. Gamintojas deklaruoja pasikeitusiąją variklio galios vertę, kuri yra mažesnė už gautąją bandant originalią, nemodifikuotą, patvirtinto tipo transporto priemonę. Tokiu atveju išplėtime nurodomos naujai deklaruotos vertės, taikytinos modifikuotam transporto priemonių tipui.8.2. Transporto priemonių tipai, modifikuoti bet kuriuo kitu tiksluApie bet kokias kitas variklio modifikacijas, susijusias su šio priedo 1 ir 2 papildymuose išvardytomis charakteristikomis, pranešama kompetentingai institucijai. Ta institucija gali:8.2.1. nuspręsti, kad padarytos modifikacijos neturės jokio rimtesnio poveikio variklio galiai, arba8.2.2. pareikalauti papildomai nustatyti variklio galią atliekant reikiamus bandymus."2.9. skyrius keičiamas taip:"9. NAUDINGOSIOS GALIOS MATAVIMO LEISTINOS PAKLAIDOS9.1. Variklio tipui gamintojo nurodyta naudingoji galia priimtina, jei, taikant ± 1,5 % variklio sukimosi dažnio leistiną paklaidą, galios vertės nesiskiria nuo techninės tarnybos su bandymams pateiktu varikliu išmatuotų verčių: ties didžiausios galios verte – daugiau kaip ± 2 %; ties kitais kreivės matavimo taškais – daugiau kaip ± 4 %.9.2. Atliekant produkcijos atitikties tikrinimo bandymą galia matuojama esant dviejų dydžių variklio sukimosi dažniui: S1 ir S2, kurie atitinkamai atitinka tipui patvirtinti priimtiną didžiausiąją galią ir didžiausiąjį sukimo momentą. Esant dviejų minėtų dydžių variklio sukimosi dažniui, kurio leistina paklaida yra + 5 %, naudingoji galia, išmatuota bent viename taške, esančiame ribose S1 ± 5 % ir S2 ± 5 %, neturi skirtis nuo patvirtinimo vertės daugiau kaip ± 5 %."--------------------------------------------------


title: 2006 m. lapkričio 20 d. Tarybos Direktyva 2006/107/EB dėl Bulgarijos ir Rumunijos stojimo adaptuojanti Direktyvą 89/108/EEB dėl valstybių narių įstatymų, reglamentuojančių greitai užšaldytus žmonėms vartoti skirtus maisto produktus, suderinimo ir 2000 m. kovo 20 d. Europos Parlamento ir Tarybos direktyvą 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo

text:
20.12.2006

               LT

               Europos Sąjungos oficialusis leidinys

               L 363/411

      TARYBOS DIREKTYVA 2006/107/EB
   2006 m. lapkričio 20 d.
   dėl Bulgarijos ir Rumunijos stojimo adaptuojanti Direktyvą 89/108/EEB dėl valstybių narių įstatymų, reglamentuojančių greitai užšaldytus žmonėms vartoti skirtus maisto produktus, suderinimo ir 2000 m. kovo 20 d. Europos Parlamento ir Tarybos direktyvą 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo sutartį (1), ypač į jos 4 straipsnio 3 dalį,
   atsižvelgdama į Bulgarijos ir Rumunijos stojimo aktą, ypač į jo 56 straipsnį,
   atsižvelgdama į Komisijos pasiūlymą,
   kadangi:

               (1)

               Pagal Stojimo akto 56 straipsnį, jeigu dėl stojimo būtina daryti po 2007 m. sausio 1 d. galiosiančių institucijų aktų adaptacijas, o būtinos adaptacijos nebuvo numatytos Stojimo akte arba jo prieduose, būtinus aktus turi priimti Taryba, nebent pirminį aktą priėmė Komisija.

               (2)

               Konferencijos, kurioje buvo parengta Stojimo sutartis, Baigiamajame akte nurodoma, kad Aukštosios Susitariančiosios Šalys pasiekė politinį susitarimą dėl institucijų priimtų daugelio aktų adaptacijų, reikalingų dėl stojimo, o Tarybos ir Komisijos prašoma priimti šias užbaigtas ir prireikus atnaujintas, atsižvelgiant į Sąjungos teisės raidą, adaptacijas prieš įstojimą.

               (3)

               Todėl 1988 m. gruodžio 21 d. Tarybos direktyva 89/108/EEB dėl valstybių narių įstatymų, reglamentuojančių greitai užšaldytus žmonėms vartoti skirtus maisto produktus, suderinimo (2) ir 2000 m. kovo 20 d. Europos Parlamento ir Tarybos direktyva 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (3), turėtų būti atitinkamai iš dalies pakeistos,

         PRIĖMĖ ŠIĄ DIREKTYVĄ:
   1 straipsnis
   Direktyvos 89/108/EEB ir 2000/13/EB iš dalies keičiamos taip, kaip nurodyta priede.
   2 straipsnis
   1.   Valstybes narės priima įstatymus ir kitus teisės aktus, kurie, įsigalioję ne vėliau kaip iki Bulgarijos ir Rumunijos įstojimo į Europos Sąjungą, įgyvendina šią direktyvą. Priimtų nuostatų tekstus ir minėtų nuostatų bei šios direktyvos atitikimo lentelę jos nedelsdamos pateikia Komisijai.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja tik įsigaliojus Bulgarijos ir Rumunijos stojimo sutarčiai ir nuo jos įsigaliojimo dienos.
   4 straipsnis
   Ši direktyva skirta valstybėms narėms.

      Priimta Briuselyje, 2006 m. lapkričio 20 d.

            Tarybos vardu

            Pirmininkas

         J. KORKEAOJA

      (1)  OL L 157, 2005 6 21, p. 11.

      (2)  OL L 40, 1989 2 11, p. 34.

      (3)  OL L 109, 2000 5 6, p. 29.

      PRIEDAS
      LAISVAS PREKIŲ JUDĖJIMAS
      MAISTO PRODUKTAI

                  1.

                  31989 L 0108: 1988 m. gruodžio 21 d. Tarybos direktyva 89/108/EEB dėl valstybių narių įstatymų, reglamentuojančių greitai užšaldytus žmonėms vartoti skirtus maisto produktus, suderinimo (OL L 40, 1989 2 11, p. 34) su pakeitimais, padarytais:

                              —

                              11994 N: Aktu dėl stojimo sąlygų ir Sutarčių pritaikomųjų pataisų — Austrijos Respublikos, Suomijos Respublikos ir Švedijos Karalystės stojimas (OL C 241, 1994 8 29, p. 21),
                              12003 T: Aktu dėl stojimo sąlygų ir Sutarčių pritaikomųjų pataisų — Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33),

                              —

                              32003 R 1882: 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

                        8 straipsnio 1 dalies a punktas papildomas taip:

                              „—

                              :

                              bulgariškai

                              :

                              бързо замразена,

                              —

                              :

                              rumuniškai

                              :

                              congelare rapidă.“

                  2.

                  32000 L 0013: 2000 m. kovo 20 d. Europos Parlamento ir Tarybos direktyva 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (OL L 109, 2000 5 6, p. 29) su pakeitimais, padarytais:

                              —

                              32001 L 0101: 2001 m. lapkričio 26 d. Komisijos direktyva 2001/101/EB (OL L 310, 2001 11 28, p. 19),

                              —

                              12003 T: Aktu dėl stojimo sąlygų ir Sutarčių pritaikomųjų pataisų — Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimas (OL L 236, 2003 9 23, p. 33),

                              —

                              32003 L 0089: 2003 m. lapkričio 10 d. Europos Parlamento ir Tarybos direktyva 2003/89/EB (OL L 308, 2003 11 25, p. 15).

                              a)

                              5 straipsnio 3 dalyje sąrašas, prasidedantis žodžiu „ispaniškai“ ir pasibaigiantis žodžiais „joniserande strålning“, pakeičiamas šiuo sąrašu:

                                          „—

                                          bulgariškai:
                                          „облъчено“ arba „обработено с йонизиращо лъчение“,

                                          —

                                          ispaniškai:
                                          „irradiado“ arba „tratado con radiación ionizante“,

                                          —

                                          čekiškai:
                                          „ozářeno“ arba „ošetřeno ionizujícím zářením“,

                                          —

                                          daniškai:
                                          „bestrålet/...“ arba „strålekonserveret“ arba „behandlet med ioniserende stråling“ arba „konserveret med ioniserende stråling“,

                                          —

                                          vokiškai:
                                          „bestrahlt“ arba „mit ionisierenden Strahlen behandelt“,

                                          —

                                          estiškai:
                                          „kiiritatud“ arba „töödeldud ioniseeriva kiirgusega“,

                                          —

                                          graikiškai:
                                          „επεξεργασμένο με ιονίζουσα ακτινοβολία“ arba „ακτινοβολημένο“,

                                          —

                                          angliškai:
                                          „irradiated“ arba „treated with ionising radiation“,

                                          —

                                          prancūziškai:
                                          „traité par rayonnements ionisants“ arba „traité par ionisation“,

                                          —

                                          itališkai:
                                          „irradiato“ arba „trattato con radiazioni ionizzanti“,

                                          —

                                          latviškai:
                                          „apstarots“ arba „apstrādāts ar jonizējošo starojumu“,

                                          —

                                          lietuviškai:
                                          „apšvitinta“ arba „apdorota jonizuojančiąja spinduliuote“,

                                          —

                                          vengriškai:
                                          „sugárkezelt vagy ionizáló energiával kezelt“,

                                          —

                                          maltietiškai:
                                          „ittrattat bir-radjazzjoni“ arba „ittrattat b'radjazzjoni jonizzanti“,

                                          —

                                          olandiškai:
                                          „doorstraald“ arba „door bestraling behandeld“ arba „met ioniserende stralen behandeld“,

                                          —

                                          lenkiškai:
                                          „napromieniony“ arba „poddany działaniu promieniowania jonizującego“,

                                          —

                                          portugališkai:
                                          „irradiado“ arba „tratado por irradiação“ arba „tratado por radiação ionizante“,

                                          —

                                          rumuniškai:
                                          „iradiate“ arba „tratate cu radiaţii ionizate“,

                                          —

                                          slovakiškai:
                                          „ošetrené ionizujúcim žiarením“,

                                          —

                                          slovėniškai:
                                          „obsevano“ arba „obdelano z ionizirajočim sevanjem“,

                                          —

                                          suomiškai:
                                          „säteilytetty“ arba „käsitelty ionisoivalla säteilyllä“,

                                          —

                                          švediškai:
                                          „bestrålad“ arba „behandlad med joniserande strålning““;

                              (b)

                              10 straipsnio 2 dalyje sąrašas, prasidedantis žodžiu „ispaniškai“ ir pasibaigiantis žodžiais „sista förbrukningsdag“, pakeičiamas šiuo sąrašu:

                                          „—

                                          bulgariškai: „използвай преди“,

                                          —

                                          ispaniškai: „fecha de caducidad“,

                                          —

                                          čekiškai: „spotřebujte do“,

                                          —

                                          daniškai: „sidste anvendelsesdato“,

                                          —

                                          vokiškai: „verbrauchen bis“,

                                          —

                                          estiškai: „kõlblik kuni“,

                                          —

                                          graikiškai: „ανάλωση μέχρι“,

                                          —

                                          angliškai: „use by“,

                                          —

                                          prancūziškai: „à consommer jusqu'au“,

                                          —

                                          itališkai: „da consumare entro“,

                                          —

                                          latviškai: „izlietot līdz“,

                                          —

                                          lietuviškai: „tinka vartoti iki“,

                                          —

                                          vengriškai: „fogyasztható“,

                                          —

                                          maltietiškai: „uża sa“,

                                          —

                                          olandiškai: „te gebruiken tot“,

                                          —

                                          lenkiškai: „należy spożyć do“,

                                          —

                                          portugališkai: „a consumir at[é“,

                                          —

                                          rumuniškai: „expiră la data de“,

                                          —

                                          slovakiškai: „spotrebujte do“,

                                          —

                                          slovėniškai: „porabiti do“,

                                          —

                                          suomiškai: „viimeinen käyttöajankohta“,

                                          —

                                          švediškai: „sista förbrukningsdag“.“.


title: 1978 m. sausio 30 d. Tarybos direktyva, šeštą kartą iš dalies keičianti 1962 m. spalio 23 d. Tarybos direktyvą dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo

text:
Svarbus teisinis pranešimas

|

31978L0144

Oficialusis leidinys L 044 , 15/02/1978 p. 0020 - 0022 specialusis leidimas suomių kalba: skyrius 13 tomas 8 p. 0049  specialusis leidimas graikų k.: skyrius 03 tomas 20 p. 0092  specialusis leidimas švedų kalba: skyrius 13 tomas 8 p. 0049  specialusis leidimas ispanų kalba: skyrius 13 tomas 8 p. 0096  specialusis leidimas portugalų kalba skyrius 13 tomas 8 p. 0096

		Tarybos direktyva1978 m. sausio 30 d.šeštą kartą iš dalies keičianti 1962 m. spalio 23 d. Tarybos direktyvą dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo(78/144/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi 1962 m. spalio 23 d. Tarybos direktyva dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo [3], su paskutiniais pakeitimais, padarytais Direktyva 76/399/EEB [4], nustato bendrąjį dažiųjų medžiagų sąrašą;kadangi Bendrijoje yra nustatyta, kad dažant ne tik paviršių, bet ir visą objektą technologiškai tikslinga naudoti titano dioksidą (E 171), geležies oksidą ir geležies hidroksidus (E 172);kadangi, atsižvelgiant į pačią naujausią mokslinę ir toksikologinę informaciją, yra įmanoma leisti Bendrijoje naudoti pirmiau minėtas medžiagas;kadangi iki 1977 m. gruodžio 31 d. imtinai pagal Stojimo akto VII priedo IX skyriaus 1 dalį leidžiama, kad Danijoje, Airijoje ir Jungtinėje Karalystėje išliktų galioti šių šalių nacionalinių įstatymų nuostatos, leidžiančios maisto produktuose naudoti dažiąsias medžiagas ir dažiosioms medžiagoms atskiesti bei ištirpinti į bendrąjį sąrašą neįtrauktas naudojamas medžiagas;kadangi riboflavino-5’-fosfatas tam tikromis aplinkybėmis turi technologinių pranašumų prieš riboflaviną (E 101), kuris jau įtrauktas į minėtos direktyvos I priedą;kadangi mokslinis kai kurių minėtų medžiagų tyrimas dar neužbaigtas ir todėl neįmanoma priimti galutinio sprendimo dėl to, ar leisti Bendrijoje naudoti briliantinį mėlynąjį FCF, rudąjį FK, šokoladinį rudąjį HT, raudonąjį 2G, riboflavino-5-fosfatą, geltonąjį 2G ir Stojimo akte dažiosioms medžiagoms atskiesti bei ištirpinti naudojamas išvardytas medžiagas,PRIĖMĖ ŠIĄ DIREKTYVĄ:1 straipsnis1962 m. spalio 23 d. direktyvos 2 straipsnis šia direktyva yra pakeičiamas taip:"2 straipsnis1. Nukrypdamos nuo 1 straipsnio nuostatų, valstybės narės gali leisti dėti į maisto produktus II priede išvardytas medžiagas.2. Per trejus metus nuo pranešimo apie šią direktyvą Komisija iš naujo išnagrinėja šio straipsnio 1 dalies leidžiančias nukrypti nuostatas ir pasiūlo Tarybai reikiamus pakeitimus."2 straipsnis1962 m. spalio 23 d. direktyvos I priedas yra keičiamas taip.Su E 171 ir E 172 susijusios įtraukos iš II dalies perkeliamos į I dalį ir įterpiamos po E 163.3 straipsnis1962 m. spalio 23 d. direktyvos II priedas yra iš dalies keičiamas taip:"II PRIEDASa) visam objektui ir paviršiui dažyti skirti dažikliai:Įprastas pavadinimas(1) | Schultz (2) | CI (2) | DFG (2) | Cheminė formulė arba aprašymas |Briliantinis mėlynasis FCF | 770 | 42090 | — | 4,4-(N-etil-p-sulfobenzil-amino)-fenil-(2-sulfonifenil)-metileno)-(1-(N-etil-N-sulfobenzil)Δ2,5-) cikloheksadieneimino) dinatrio druska |Rudasis FK | — | — | — | Mišinys, daugiausia susidedantis iš 1,3-diamino-4-(p-sulfofenilazo) benzeno dinatrio druskos ir 2,4 diamino-5-(p-sulfafenilazo) tolueno natrio druskos |Šokoladinis rudasis HT | — | 20285 | — | 4,4-[2,4-dihidroksi-5 (hidroksimetil)-m-fenileno] bis (AZO) di-1-naftaleno sulfoninės rūgšties dinatrio druskos |Raudonasis 2G | 40 | 18050 | — | Acetamino-5- hidroksi-4 (fenilazo)-3 naftaleno-2,7 disulfoninės rūgšties dinatrio druska |Riboflavino-5-fosfatas | — | — | — | Riboflavino fosfato esteris |Geltonasis 2G | — | 18965 | — | 1-(2,5-dichloro-4-sulfofenil-5-hidroksi-3-metil-4-p-sulfofenilazopyrazolio dinatrio druska |b) dažikliai, naudojami atskiesti ir ištirpinti dažiklius:etilo acetatasdietilo eterisglicerolio monoacetatasglicerolio diacetatasglicerolio triacetatasizopropilo alkoholispropileno glikolisacto rūgštisnatrio hidroksidasamonio hidroksidas(1) (2) Žr. I priedo pastabas."4 straipsnis1, 2 ir 3 straipsniai įsigalioja 1978 m. sausio 1 d.5 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip praėjus vieneriems metams nuo pranešimo apie šią direktyvą, ją įgyvendina ir apie tai nedelsdamos praneša Komisijai.6 straipsnisŠi direktyva skirta valstybėms narėms.Priimta Briuselyje, 1978 m. sausio 30 d.Tarybos varduPirmininkasP. Dalsager[1] OL C 6, 1978 1 9, p. 132.[2] 1977 m. gruodžio 14 ir 15 d. pateikta nuomonė (dar nepaskelbta Oficialiajame leidinyje).[3] OL 115, 1962 11 11, p. 2645/62.[4] OL L 108, 1976 4 26, p. 19.--------------------------------------------------


title: 2009 m. gruodžio 22 d. Komisijos direktyva 2009/164/ES, iš dalies keičianti Tarybos direktyvos 76/768/EEB dėl kosmetikos gaminių II ir III priedus, siekiant juos suderinti su technikos pažanga (Tekstas svarbus EEE)

text:
23.12.2009

               LT

               Europos Sąjungos oficialusis leidinys

               L 344/41

      KOMISIJOS DIREKTYVA 2009/164/ES
   2009 m. gruodžio 22 d.
   iš dalies keičianti Tarybos direktyvos 76/768/EEB dėl kosmetikos gaminių II ir III priedus, siekiant juos suderinti su technikos pažanga
   (Tekstas svarbus EEE)
   EUROPOS KOMISIJA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Vartotojų saugos moksliniu komitetu,
   kadangi:

               (1)

               Šiuo metu medžiagą verbenų (Lippia citriodora Kunth.) aliejų draudžiama naudoti kosmetikos gaminiuose, ji nurodyta Direktyvos 76/768/EEB II priede – jos nuorodos numeris 450. Šią medžiagą uždrausta naudoti remiantis 2000 m. gegužės mėn. Kosmetikos gaminių ir vartotojams skirtų ne maisto produktų mokslinio komiteto nuomone (angl. trump. SCCNFP), vėliau Komisijos sprendimu 2004/210/EB (2) jis pervardintas į Vartotojų produktų mokslinį komitetą (VPMK), o dar vėliau Komisijos sprendimu 2008/721/EB (3) – į Vartotojų saugos mokslinį komitetą (VSMK). SCCNFP rekomendavo uždrausti naudoti verbenų (Lippia citriodora Kunth.) eterinius aliejus ir jų darinius, pvz., konkretą ir absoliutą, kaip kvepalų ingredientą remiantis jautrinimo potencialu.

               (2)

               Tačiau vėliau 2001 m. pateiktoje nuomonėje SCCNFP padarė išvadą, kad verbenų absoliutas, gautas iš Lippia citriodora Kunth., neturėtų būti naudojamas, kai gatavame kosmetikos gaminyje jo koncentracija viršija 0,2 %. Todėl verbenų absoliutą (Lippia citriodora Kunth.) ir jo naudojimo apribojimą reikėtų įtraukti į Direktyvos 76/768/EEB III priedo 1 dalį. Be to, reikėtų iš dalies pakeisti II priedo nuorodos numerio 450 informaciją nurodant, kad medžiagas – verbenų eterinius aliejus (Lippia citriodora Kunth.) ir jų darinius, išskyrus absoliutą – draudžiama naudoti kaip kvepalų ingredientą.

               (3)

               2008 m. balandžio 3 d. Direktyva 2008/42/EB, iš dalies keičiančia Tarybos direktyvą 76/768/EEB dėl kosmetikos gaminių, siekiant suderinti jos II ir III priedus su technikos pažanga (4), keletas alilo esterių, kuriuose yra alilo alkoholio kaip priemaišos, buvo įtraukti į Direktyvos 76/768/EEB III priedo 1 dalį. Medžiagoje „allyl phenethyl ether“ irgi gali būti alilo alkoholio kaip priemaišos. 2000 m. SCCNFP pateikė nuomonę, kurioje rekomenduoja nustatyti šioje medžiagoje esančio alilo alkoholio kaip priemaišos 0,1 % viršutinę ribą.

               (4)

               Atsižvelgiant į SCCNFP nuomonę ir siekiant užtikrinti nuoseklumą medžiagą „allyl phenethyl ether“ ir informaciją apie jos naudojimo apribojimą reikėtų įtraukti į Direktyvos 76/768/EEB III priedo 1 dalį.

               (5)

               Medžiagų grupę „terpene terpenoids sinpine“ šiuo metu reglamentuojančios nuostatos pateiktos Direktyvos 76/768/EEB III priedo 1 dalyje su nuorodos numeriu 130. Tačiau žodis „sinpine“ yra prekės ženklas, todėl jį reikėtų išbraukti iš šią medžiagų grupę įvardijančio pavadinimo.

               (6)

               Todėl Direktyvą 76/768/EEB reikėtų atitinkamai iš dalies pakeisti.

               (7)

               Siekiant sklandžiai pereiti nuo dabartinių kosmetikos gaminių formulių prie šioje direktyvoje nustatytus reikalavimus atitinkančių formulių, būtina numatyti tinkamus pereinamuosius laikotarpius.

               (8)

               Šioje direktyvoje numatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB II ir III priedai iš dalies keičiami pagal šios direktyvos priedą.
   2 straipsnis
   Valstybės narės imasi visų būtinų priemonių užtikrinti, kad nuo 2011 m. vasario 15 d. Europos Sąjungos gamintojai arba Europos Sąjungoje įsisteigę importuotojai nepateiktų rinkai šios direktyvos nuostatų neatitinkančių kosmetikos gaminių.
   Valstybės narės imasi visų būtinų priemonių užtikrinti, kad nuo 2011 m. rugpjūčio 15 d. šios direktyvos nuostatų neatitinkantys kosmetikos gaminiai nebūtų parduodami ar perduodami galutiniam vartotojui Europos Sąjungoje.
   3 straipsnis
   1.   Valstybės narės ne vėliau kaip iki 2010 m. rugpjūčio 15 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos pateikia Komisijai tų nuostatų tekstus.
   Jos taiko šias nuostatas nuo 2011 m. vasario 15 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje 2009 m. gruodžio 22 d.

            Komisijos vardu

            Pirmininkas

         José Manuel BARROSO

      (1)  OL L 262, 1976 9 27, p. 169.

      (2)  OL L 66, 2004 3 4, p. 45.

      (3)  OL L 241, 2008 9 10, p. 21.

      (4)  OL L 93, 2008 4 4, p. 13.

      PRIEDAS
      Direktyva 76/768/EEB iš dalies keičiama taip:

                  1)

                  II priede prie nuorodos numerio 450 informacija „Verbenos (Lippia citriodora Kunth.) aliejus (CAS Nr. 8024–12–2), kai naudojamas kaip kvepalų ingredientas“ pakeičiama taip: „Verbenų (Lippia citriodora Kunth.) eteriniai aliejai ir jų dariniai, išskyrus absoliutą (CAS Nr. 8024–12–2), kai naudojami kaip kvepalų ingredientas“.

                  2)

                  III priedo 1 dalis iš dalies keičiama taip:

                              a)

                              po įrašo su nuorodos numeriu 151 įterpiamas šis įrašas:

                                          Nuorodos numeris

                                          Medžiaga

                                          Apribojimai

                                          Naudojimo sąlygos bei įspėjimai, kurie turi būti išspausdinti etiketėje

                                          Vartojimo ir (arba) naudojimo sritis

                                          Didžiausia leidžiama koncentracija gatavame kosmetikos gaminyje

                                          Kiti apribojimai ir reikalavimai

                                          a

                                          b

                                          c

                                          d

                                          e

                                          f

                                          „151 bis

                                          Allyl phenethyl ether
                                          CAS Nr. 14289–65–7
                                          EC Nr. 238–212–2

                                          Laisvojo alilo alkoholio koncentracija eteryje turi būti ne didesnė kaip 0,1 %.“

                              b)

                              įterpiamas šis įrašas:

                                          Nuorodos numeris

                                          Medžiaga

                                          Apribojimai

                                          Naudojimo sąlygos bei įspėjimai, kurie turi būti išspausdinti etiketėje

                                          Vartojimo ir (arba) naudojimo sritis

                                          Didžiausia leidžiama koncentracija gatavame kosmetikos gaminyje

                                          Kiti apribojimai ir reikalavimai

                                          a

                                          b

                                          c

                                          d

                                          e

                                          f

                                          „X

                                          Verbenų absoliutas
                                          (Lippia citriodora Kunth.)
                                          CAS Nr. 8024–12–2

                                          0,2 %“

                              c)

                              b skiltyje, esančioje įraše su nuorodos numeriu 130, žodžiai „Terpene terpenoids sinpine“ pakeičiami žodžiais „Terpenes and terpenoids“.


title: 2009 m. gegužės 25 d. Tarybos direktyva 2009/55/EB dėl asmeniniam turtui, kurį asmenys iš valstybės narės įsiveža visam laikui, taikomų mokesčių lengvatų (kodifikuota redakcija)

text:
10.6.2009

               LT

               Europos Sąjungos oficialusis leidinys

               L 145/36

      TARYBOS DIREKTYVA 2009/55/EB
   2009 m. gegužės 25 d.
   dėl asmeniniam turtui, kurį asmenys iš valstybės narės įsiveža visam laikui, taikomų mokesčių lengvatų
   (kodifikuota redakcija)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 93 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę (2),
   kadangi:

               (1)

               1983 m. kovo 28 d. Tarybos direktyva 83/183/EEB dėl mokesčių netaikymo asmeniniam turtui, kurį asmenys iš valstybės narės įsiveža visam laikui (3), buvo keletą kartų iš esmės keičiama (4). Siekiant aiškumo ir racionalumo minėta direktyva turėtų būti kodifikuota.

               (2)

               Norint valstybių narių gyventojus informuoti apie Bendrijos veiklą, reikėtų išlaikyti papildomas priemones, naudingas privatiems asmenims, siekiant užtikrinti Bendrijoje vidaus rinkos sąlygas.

               (3)

               Visų pirma, mokestinės kliūtys privačių asmenų asmeninio turto įsivežimui iš vienos valstybės narės į kitą trukdo asmenims laisvai judėti Bendrijoje. Dėl to tas kliūtis reikėtų kiek tai įmanoma pašalinti nustatant mokesčių lengvatas.

               (4)

               Minėtos mokesčių lengvatos gali būti numatytos tik nekomercinio ir neprekybinio pobūdžio prekėms. Dėl to, taikant mokesčių lengvatas, reikia taikyti apribojimus ir sąlygas.

               (5)

               Priėmus suderintas nuostatas, reglamentuojančias akcizus ir pridėtinės vertės mokestį, taisyklės, susijusios su atleidimu nuo mokesčio ir be muitų bei mokesčių leidžiamomis įvežti prekėmis, tampa nebereikalingos.

               (6)

               Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę terminais, numatytais I priedo B dalyje,

         PRIĖMĖ ŠIĄ DIREKTYVĄ:
   I   SKYRIUS

      BENDROSIOS NUOSTATOS

   1 straipsnis
   Taikymo sritis
   1.   Kiekviena valstybė narė šioje direktyvoje nustatytomis sąlygomis ir atvejais asmeninį turtą, kurį visam laikui iš kitos valstybės narės įsiveža privatūs asmenys, netaiko minėtam turtui paprastai taikomų vartojimo mokesčių.
   2.   Ši direktyva netaikoma:

               a)

               pridėtinės vertės mokesčiui;

               b)

               akcizams;

               c)

               specifinėms ir (arba) reguliariai mokamoms rinkliavoms ir mokesčiams, susijusiems su 1 dalyje nurodyto turto naudojimu šalies viduje, tokiems kaip, pavyzdžiui, autotransporto priemonės registravimo mokestis, kelių mokestis ir televizijos licencijų mokestis.

         2 straipsnis
   Su turtu susijusios sąlygos
   1.   Šioje direktyvoje „asmeninis turtas“ – tai asmenų asmeniniam naudojimui arba jų namų ūkio poreikiams tenkinti skirtas turtas. Toks turtas pagal savo pobūdį arba kiekį neturi būti susijęs su jokiais komerciniais interesais arba būti skirtas ekonominei veiklai pagal Tarybos direktyvos 2006/112/EB (5) 9 straipsnio 1 dalį ir 10–13 straipsnius. Vis dėlto įrankiai arba instrumentai, kurie asmeniui reikalingi jo specialybei arba profesijai, taip pat yra asmeninis turtas.
   2.   1 straipsnyje nustatytos mokesčių lengvatos numatomos asmeniniam turtui:

               a)

               kurį asmuo įsigijo pagal vienos iš valstybių narių vidaus rinkoje galiojančias bendrąsias apmokestinimo sąlygas, ir kurio išvežimo iš valstybės narės atveju nėra numatytas vartojimo mokesčių netaikymas arba jų grąžinimas. Pagal šią direktyvą Direktyvos 2006/112/EB 151 straipsnyje, išskyrus jo 1 dalies pirmos pastraipos e punktą, nustatytomis sąlygomis įsigytos prekės laikomos atitinkančiomis minėtas sąlygas;

               b)

               kurį suinteresuotas asmuo faktiškai naudojo, prieš pakeisdamas gyvenamąją vietą ar įsikurdamas antrojoje gyvenamojoje vietoje. Motorinių transporto priemonių (įskaitant jų priekabas), namelių–autopriekabų, mobiliųjų namelių, pramoginių laivų ir privačių orlaivių atveju valstybės narės gali reikalauti, kad suinteresuotas asmuo, prieš pakeisdamas gyvenamąją vietą, būtų naudojęs juos bent jau šešis mėnesius.

         A punkto antrame sakinyje minimo turto atžvilgiu valstybės narės gali reikalauti, kad:

               i)

               motorinių transporto priemonių (įskaitant jų priekabas), namelių-autopriekabų, mobiliųjų namelių, pramoginių laivų ir privačių orlaivių atveju suinteresuotas asmuo būtų jį naudojęs bent jau 12 mėnesių prieš pakeisdamas gyvenamąją vietą;

               ii)

               kito turto atveju suinteresuotas asmuo būtų jį naudojęs bent jau 6 mėnesius prieš pakeisdamas gyvenamąją vietą.

         3.   Kompetentingos institucijos reikalauja pateikti įrodymą, kad 2 dalyje nustatytos sąlygos išpildytos motorinių autotransporto priemonių (įskaitant jų priekabas), namelių-autopriekabų, mobiliųjų namelių, pramoginių laivų ir privačių orlaivių atveju. Kito turto atveju valstybės narės minėto įrodymo reikalauja tik kai yra rimtų įtarimų dėl piktnaudžiavimo.
   3 straipsnis
   Įvežimo sąlygos
   Turtas gali būti įvežamas vienu kartu arba per keletą kartų atitinkamai 7–10 straipsniuose nustatytų laikotarpių ribose.
   4 straipsnis
   Po įvežimo taikomi įpareigojimai
   Įvežtos motorinės transporto priemonės (įskaitant jų priekabas), nameliai-autopriekabos, mobilieji nameliai, pramoginiai laivai ir privatūs orlaiviai negali būti perduodami, išnuomojami arba skolinami 12 mėnesių laikotarpyje po jų įvežimo be mokesčių, išskyrus tuos atvejus, kai tai daroma dėl aplinkybių, kurios yra tinkamai pagrįstos paskirties valstybės narės kompetentingų institucijų įsitikinimu.
   5 straipsnis
   Tam tikroms turto rūšims taikomos specialiosios sąlygos
   Įvežami jojamieji arkliai, motorinės autotransporto priemonės (įskaitant jų priekabas), nameliai-autopriekabos, mobilieji nameliai, pramoginiai laivai ir privatūs orlaiviai neapmokestinami tik tuo atveju, jeigu privatus asmuo perkelia savo įprastinę gyvenamąją vietą į paskirties valstybę narę.
   6 straipsnis
   Gyvenamosios vietos nustatymo bendrosios taisyklės
   1.   Šioje direktyvoje „įprastinė gyvenamoji vieta“ – tai vieta, kurioje asmuo paprastai, tai yra ne mažiau kaip 185 dienas kiekvienais kalendoriniais metais, gyvena dėl asmeninių ir profesinių ryšių, arba, jeigu asmens su minėta vieta profesiniai ryšiai nesieja, dėl asmeninių priežasčių, rodančių artimus ryšius tarp minėto asmens ir jo gyvenamosios vietos.
   Tačiau tais atvejais, kai asmuo profesiniais ir asmeniniais ryšiais yra susijęs su skirtingomis vietomis, ir dėl to jis gyvena keliose vietose, esančiose dviejose arba daugiau valstybių narių, įprastine jo gyvenamąja vieta yra laikoma ta vieta, su kuria jį sieja asmeniniai ryšiai, jeigu minėtas asmuo į pastarąją vietą sugrįžta reguliariai. Ši paskutinė sąlyga netaikoma, jeigu asmuo gyvena valstybėje narėje vykdydamas nustatytos trukmės užduotį. Mokymasis universitete arba mokykloje nereiškia įprastinės gyvenamosios vietos perkėlimo.
   2.   Asmenys turi pateikti savo įprastinės gyvenamosios vietos įrodymą, tokį kaip asmens tapatybę patvirtinantis arba kitas galiojantis dokumentas.
   3.   Jeigu paskirties valstybės narės kompetentingos institucijos abejoja įprastinės gyvenamosios vietos įrodymu, pateiktu pagal 2 dalį, arba tai yra reikalinga tam tikros specialios kontrolės tikslais, jos gali paprašyti pateikti bet kokią joms reikalingą informaciją arba papildomus įrodymus.
   II   SKYRIUS

      ASMENINIO TURTO ĮVEŽIMAS, SUSIJĘS SU ĮPRASTINĖS GYVENAMOSIOS VIETOS PAKEITIMU

   7 straipsnis
   1.   1 straipsnyje nustatytos mokesčių lengvatos, laikantis 2–5 straipsniuose nurodytų sąlygų, numatomos asmeniniam turtui, kurį įsiveža privatus asmuo, keičiantis savo įprastinę gyvenamąją vietą.
   Mokesčių lengvatos, nepažeidžiant Bendrijos tranzito tvarkos, kuri gali būti taikoma, suteikiamos pateikus turto aprašą paprastame popieriuje, prie kurio pridedama, jeigu to reikalauja valstybė, deklaracija, kurios pavyzdys ir turinys yra apibrėžtas tvarkoje, numatytoje Tarybos reglamento (EEB) Nr. 2913/92 (6) 248a straipsnio 2 dalyje. Apraše nebūtinai reikalaujama nurodyti turto vertę.
   2.   Turtą būtina įvežti ne vėliau kaip per 12 mėnesių nuo įprastinės gyvenamosios vietos pakeitimo. Kai pagal 3 straipsnį turtas yra įvežamas keliais kartais per minėtą laikotarpį, valstybės narės gali reikalauti pateikti išsamų turto aprašą tik pirmą kartą įvežant turtą, kuriuo taip pat galima bus remtis vėliau kertant kitas muitines. Toks aprašas gali būti papildomas, jeigu su tuo sutinka paskirties valstybės narės kompetentingos institucijos.
   III   SKYRIUS

      ASMENINIO TURTO ĮVEŽIMAS, SUSIJĘS SU ANTROSIOS GYVENAMOSIOS VIETOS APSTATYMU ARBA IŠSIKRAUSTYMU IŠ JOS

   8 straipsnis
   1.   1 straipsnyje nustatytos mokesčių lengvatos, laikantis 2–5 straipsniuose nurodytų sąlygų, numatomos asmeniniam turtui, kurį įsiveža privatus asmuo antrajai gyvenamajai vietai apstatyti.
   Mokesčių lengvatos suteikiamos tik tada, jeigu:

               a)

               asmuo yra tos gyvenamosios vietos savininkas arba nuomoja ją ne mažiau kaip 12 mėnesių laikotarpį;

               b)

               įvežamas turtas atitinka antrosios gyvenamosios vietos apstatymo poreikius.

         2.   Mokesčių lengvatos taip pat taikomos laikantis 1 dalyje išvardytų sąlygų, jeigu išsikrausčius iš antrosios gyvenamosios vietos, turtas įvežamas į įprastinę gyvenamąją vietą arba į kitą antrąją gyvenamąją vietą, jeigu atitinkamas turtas faktiškai priklausė asmeniui ir jeigu buvo naudojamas prieš įsikuriant antrojoje gyvenamojoje vietoje.
   Visą turtą būtina įvežti ne vėliau kaip per 12 mėnesių po išsikraustymo iš antrosios gyvenamosios vietos.
   IV   SKYRIUS

      TURTO ĮVEŽIMAS SANTUOKOS ATVEJU

   9 straipsnis
   1.   Nepažeidžiant 2–5 straipsnių, bet kokiam asmeniui santuokos atveju netaikomi 1 straipsnio 1 dalyje nurodyti mokesčiai, kai įvežama į valstybę narę, kurioje jis į savo įprastinę gyvenamąją vietą ketina pervežti įsigytą ar naudotą asmeninį turtą, su sąlyga, kad:

               a)

               minėtas asmeninis turtas įvežamas per laikotarpį, kuris prasideda likus dviem mėnesiams iki numatomos santuokos datos ir baigiasi praėjus keturiems mėnesiams po faktinės santuokos datos;

               b)

               asmuo pateikia savo santuokos įrodymą arba įrodymą, kad buvo atlikti būtini išankstiniai santuokos formalumai.

         2.   Mokesčių lengvatos taip pat taikomos paprastai santuokos proga dovanojamoms dovanoms, kurias 1 dalyje nustatytas sąlygas atitinkančiam asmeniui siunčia asmenys, kurių įprastinė gyvenamoji vieta yra ne paskirties valstybėje narėje. Mokesčių lengvatos taikomos dovanoms, kurių vieneto vertė yra ne didesnė kaip 350 eurų. Tačiau valstybės narės turi teisę taikyti mokesčių lengvatas ir dovanoms, kurių vertė yra didesnė kaip 350 eurų, bet ne didesnė kaip 1 400 eurų.
   3.   Valstybės narės, taikydamos mokesčių lengvatas, gali reikalauti pateikti atitinkamą garantiją, jeigu turtas įvežamas iki santuokos datos.
   4.   Jeigu asmuo nepateikia savo santuokos įrodymo per keturis mėnesius po santuokai paskirtos datos, laikoma, kad mokesčiai turėjo būti sumokėti įvežimo dieną.
   V   SKYRIUS

      PAVELDĖTO ASMENINIO TURTO ĮVEŽIMAS

   10 straipsnis
   Nukrypstant nuo 2 straipsnio 2 ir 3 dalių, 4 straipsnio ir 5 straipsnio 2 dalies, bet nepažeidžiant kitų 2, 3 ir 5 straipsnių nuostatų, privačiam asmeniui, kuris paveldėjimo būdu (causa mortis) įgyja nuosavybės teisę arba tikrąją nuosavybės teisę į valstybėje narėje esantį mirusio asmens asmeninį turtą, netaikomi 1 straipsnio 1 dalyje nurodyti mokesčiai įvežant minėtą turtą į kitą valstybę narę, kurioje yra jo gyvenamoji vieta, jeigu:

               a)

               toks asmuo pateikia paskirties valstybės narės kompetentingoms institucijoms dokumentą, išduotą valstybės, iš kurios išvežama, notaro ar kitos kompetentingos institucijos, patvirtinantį, kad įvežamas turtas buvo įgytas paveldėjimo būdu;

               b)

               turtas įvežamas per laikotarpį, trunkantį ne ilgiau kaip 2 metus nuo nuosavybės teisės į paveldėtą turtą atsiradimo dienos.

         VI   SKYRIUS

      BAIGIAMOSIOS NUOSTATOS

   11 straipsnis
   1.   Valstybės narės deda visas pastangas, kad supaprastintų įvežimo formalumus, taikomus privatiems asmenims pagal šią direktyvą ir joje nustatytas sąlygas, ir stengiasi išvengti įvežimo kontrolės formalumų, kurie sąlygotų didelės apimties iškrovimą ir pakrovimą iš naujo įvažiavimo į paskirties valstybę narę vietoje.
   2.   Valstybės narės gali palikti ir (arba) nustatyti palankesnes mokesčių lengvatų taikymo sąlygas, palyginti su tomis, kurios yra nustatytos šioje direktyvoje, išskyrus 2 straipsnio 2 dalies a punkte nustatytas sąlygas.
   3.   Nepažeidžiant 2 straipsnio 2 dalyje nustatytų sąlygų, valstybės narės, laikydamosi šios direktyvos reikalavimų, negali taikyti Bendrijos ribose mokesčių lengvatų sąlygų, kurios yra mažiau palankios už privačių asmenų asmeniniam turtui, importuojamam iš trečiųjų šalių, taikomas atitinkamas sąlygas.
   12 straipsnis
   1.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus ir ypač tuos, kurie yra susiję su 11 straipsnio 2 ir 3 dalių nuostatų taikymu. Komisija apie jas praneša kitoms valstybėms narėms.
   2.   Kas dvejus metus Komisija, pasikonsultavusi su valstybėmis narėmis, siunčia Europos Parlamentui ir Tarybai šios direktyvos įgyvendinimo valstybėse narėse ataskaitą.
   13 straipsnis
   Direktyva 83/183/EEB su pakeitimais, padarytais I priedo A dalyje nurodytomis direktyvomis, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę terminais, numatytais I priedo B dalyje.
   Nuorodos į panaikintą direktyvą laikomos nuorodomis į šią direktyvą ir skaitomos pagal II priede pateiktą atitikmenų lentelę.
   14 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   15 straipsnis
   Ši direktyva skirta valstybėms narėms.

      Priimta Briuselyje, 2009 m. gegužės 25 d.

            Tarybos vardu

            Pirmininkas

         J. ŠEBESTA

      (1)  2008 m. gruodžio 16 d. nuomonė (dar nepaskelbta Oficialiajame leidinyje).

      (2)  2008 m. rugsėjo 17 d. nuomonė (OL C 77, 2009 3 31, p. 148).

      (3)  OL L 105, 1983 4 23, p. 64.

      (4)  Žr. I priedo A dalį.

      (5)  OL L 347, 2006 12 11, p. 1.

      (6)  OL L 302, 1992 10 19, p. 1.

      I PRIEDAS

         A   DALIS

         Panaikinama direktyva ir jos vėlesni pakeitimai

      (nurodyta 13 straipsnyje)

                  Tarybos direktyva 83/183/EEB
                  (OL L 105, 1983 4 23, p. 64).

                  Tarybos direktyva 89/604/EEB
                  (OL L 348, 1989 11 29, p. 28).

                  Tarybos direktyva 91/680/EEB,
                  (OL L 376, 1991 12 31, p. 1).

                  Tik 2 straipsnio 2 dalies trečia įtrauka

                  Tarybos direktyva 92/12/EEB,
                  (OL L 76, 1992 3 23, p. 1).

                  Tik 23 straipsnio 3 dalies antra įtrauka

         B   DALIS

         Perkėlimo į nacionalinę teisę terminų sąrašas

      (nurodyta 13 straipsnyje)

                  Direktyva

                  Perkėlimo terminas

                  83/183/EEB

                  1984 m. sausio 1 d.

                  89/604/EEB

                  1990 m. liepos 1 d.

                  91/680/EEB

                  1993 m. sausio 1 d. (1)

                  92/12/EEB

                  1993 m. sausio 1 d. (2)

         (1)  Valstybės narės priima įstatymus ir kitus teisės aktus, kurie, įsigalioję iki 1993 m. sausio 1 d., įgyvendina Direktyvos 91/680/EEB 1 straipsnio 1–20 punktų, 22, 23 ir 24 punktų bei 2 straipsnio nuostatas.

         (2)  9 straipsnio 3 dalies nuostatoms vykdyti Danijos Karalystė įstatymus ir kitus teisės aktus turi priimti ne vėliau kaip iki 1993 m. sausio 1 d.

      II PRIEDAS

         ATITIKMENŲ LENTELĖ

                  Direktyva 83/183/EEB

                  Ši direktyva

                  1 straipsnis

                  1 straipsnis

                  —

                  1 straipsnio 2 dalies a punktas

                  —

                  1 straipsnio 2 dalies b punktas

                  1 straipsnio 2 dalis

                  1 straipsnio 2 dalies c punktas

                  2 straipsnio 1 dalis

                  2 straipsnio 1 dalis

                  2 straipsnio 2 dalies pirmos pastraipos a punktas

                  2 straipsnio 2 dalies pirmos pastraipos a punktas

                  2 straipsnio 2 dalies pirmos pastraipos b punktas

                  2 straipsnio 2 dalies pirmos pastraipos b punktas

                  2 straipsnio 2 dalies antros pastraipos įžanginė formuluotė

                  2 straipsnio 2 dalies antros pastraipos įžanginė formuluotė

                  2 straipsnio 2 dalies antros pastraipos pirma įtrauka

                  2 straipsnio 2 dalies antros pastraipos i papunktis

                  2 straipsnio 2 dalies antros pastraipos antra įtrauka

                  2 straipsnio 2 dalies antros pastraipos ii papunktis

                  2 straipsnio 2 dalies antros pastraipos paskutinė sakinio dalis

                  —

                  2 straipsnio 3 dalis

                  2 straipsnio 3 dalis

                  3 straipsnis

                  3 straipsnis

                  4 straipsnis

                  4 straipsnis

                  5 straipsnio 1 dalis

                  —

                  5 straipsnio 2 dalis

                  5 straipsnis

                  6 straipsnis

                  6 straipsnis

                  7 straipsnio 1 dalies a punktas

                  7 straipsnio 1 dalies pirma pastraipa

                  7 straipsnio 1 dalies b punktas

                  7 straipsnio 1 dalies antra pastraipa

                  7 straipsnio 2 dalis

                  7 straipsnio 2 dalis

                  8 straipsnio 1 dalies pirma pastraipa

                  8 straipsnio 1 dalies pirma pastraipa

                  8 straipsnio 1 dalies antros pastraipos įžanginė formuluotė

                  8 straipsnio 1 dalies antros pastraipos įžanginė formuluotė

                  8 straipsnio 1 dalies antros pastraipos i ir ii punktai

                  8 straipsnio 1 dalies antros pastraipos a ir b punktai

                  8 straipsnio 2 dalis

                  8 straipsnio 2 dalis

                  9, 10 ir 11 straipsniai

                  9, 10 ir 11 straipsniai

                  12 straipsnio 1 dalis

                  —

                  12 straipsnio 2 dalis

                  12 straipsnio 1 dalis

                  12 straipsnio 3 dalis

                  12 straipsnio 2 dalis

                  —

                  13 straipsnis

                  —

                  14 straipsnis

                  13 straipsnis

                  15 straipsnis

                  —

                  I priedas

                  —

                  II priedas


title: 1991 m. spalio 28 d. Komisijos direktyva, penkioliktą kartą su technikos pažanga derinanti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo

text:
Svarbus teisinis pranešimas

|

31991L0632

Oficialusis leidinys L 338 , 10/12/1991 p. 0023 - 0024

		Komisijos direktyva1991 m. spalio 28 d.penkioliktą kartą su technikos pažanga derinanti Tarybos direktyvą 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo(91/632/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1967 m. birželio 27 d. 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] su paskutiniais pakeitimais, padarytais Direktyva 79/831/EEB [2], ypač į jos 19, 20 ir 21 straipsnį,kadangi Vokietijos Federacinė Respublika ir Danijos Karalystė išreiškė pageidavimą pakeisti tam tikrų medžiagų ženklinimą ir apie tai pranešė Komisijai Direktyvos 67/548/EEB 23 straipsnyje nustatyta tvarka;kadangi išnagrinėjus I priede pateiktų pavojingų medžiagų sąrašą tapo aišku, kad šis sąrašas turi būti suderintas su turimomis mokslo ir technikos žiniomis;kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 67/548/EEB I priedas iš dalies keičiamas taip:1. Šios direktyvos I priedo įrašai pakeičia atitinkamus I priedo įrašus.2. Šios direktyvos II priedo įrašai yra pirmą kartą įtraukiami į I priedą.3. Įrašai, turintys šios direktyvos III priede nurodytą EB numerį, yra išbraukti iš I priedo.2 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1993 m. liepos 1 d., įgyvendina šią direktyvą. Apie tai valstybės narės nedelsdamos praneša Komisijai.2. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva yra skirta valstybėms narėms.Priimta Briuselyje, 1991 m. spalio 28 d.Komisijos varduCarlo Ripa di MeanaKomisijos narys[1] OL L 196, 1967 8 16, p. 1.[2] OL L 259, 1979 10 15, p. 10.--------------------------------------------------I PRIEDAS, II PRIEDAS ir III PRIEDASŠie priedai bus paskelbti Europos Bendrijų oficialiajame leidinyje L 338 A.(Žr. pranešimą, paskelbtą Oficialiojo leidinio L 338 vidiniame galinio viršelio puslapyje.)--------------------------------------------------


title: 2008 m. kovo 11 d. Europos Parlamento ir Tarybos direktyva 2008/21/EB, iš dalies keičianti Tarybos direktyvos 91/675/EEB dėl Europos draudimo ir profesinių pensijų komiteto įsteigimo nuostatas, susijusias su Komisijai suteiktais įgyvendinimo įgaliojimais

text:
19.3.2008

               LT

               Europos Sąjungos oficialusis leidinys

               L 76/48

      EUROPOS PARLAMENTO IR TARYBOS DIREKTYVA 2008/21/EB
   2008 m. kovo 11 d.
   iš dalies keičianti Tarybos direktyvos 91/675/EEB dėl Europos draudimo ir profesinių pensijų komiteto įsteigimo nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Tarybos direktyvoje 91/675/EEB (3) numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (4).

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu priimant bendro pobūdžio priemones, kuriomis siekiama iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia išbraukiant kai kurias tokias nuostatas arba papildant teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą (5) dėl Sprendimo 2006/512/EB tam, kad reguliavimo procedūra su tikrinimu galėtų būti taikoma jau galiojantiems teisės aktams, priimtiems laikantis Sutarties 251 straipsnyje nustatytos tvarkos, tie teisės aktai turi būti pataisyti laikantis taikomų procedūrų.

               (4)

               Turėtų būti patvirtintos priemonės, būtinos tiesioginio ne gyvybės draudimo ir tiesioginio gyvybės draudimo, perdraudimo ir profesinių pensijų srities direktyvoms įgyvendinti, laikantis Sprendimo 1999/468/EB. Kadangi šios priemonės yra bendro pobūdžio ir yra skirtos iš dalies pakeisti neesmines šių direktyvų nuostatas, inter alia jas papildant naujomis neesminėmis nuostatomis, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Todėl Direktyvą 91/675/EEB reikėtų atitinkamai iš dalies pakeisti.

               (6)

               Kadangi šia direktyva padaryti Direktyvos 91/675/EEB pakeitimai yra techninio pobūdžio ir yra susiję tik su komiteto procedūra, jų nereikia perkelti į valstybių narių teisę. Todėl nebūtina nustatyti atitinkamų nuostatų,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 91/675/EEB iš dalies keičiama taip:

               1)

               2 straipsnis pakeičiamas taip:
               „2 straipsnis
               Darant nuorodą į šį straipsnį, taikomi Sprendimo 1999/468/EB (6) 5a straipsnio 1–4 dalys ir 7 straipsnis, atsižvelgiant į jo 8 straipsnio nuostatas.

               2)

               Įterpiamas šis straipsnis:
               „2a straipsnis
               Darant nuorodą į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.
               Spendimo 1999/468/EB 5 straipsnio 6 dalyje nustatytas laikotarpis yra trys mėnesiai.“.

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (3)  OL L 374, 1991 12 31, p. 32. Direktyva su paskutiniais pakeitimais, padarytais Europos Parlamento ir Tarybos direktyva 2005/1/EB (OL L 79, 2005 3 24, p. 9).

      (4)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (5)  OL C 255, 2006 10 21, p. 1.

      (6)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).“;


title: 2004 m. balandžio 29 d. Tarybos direktyva 2004/80/EB dėl kompensacijos nusikaltimų aukoms

text:
Svarbus teisinis pranešimas

|

32004L0080

2004 m. balandžio 29 d. Tarybos direktyva 2004/80/EB dėl žalos atlyginimo nusikaltimo aukoms

Oficialusis leidinys L 261 , 06/08/2004 p. 0015 - 0018

		Tarybos direktyva 2004/80/EB2004 m. balandžio 29 d.dėl kompensacijos nusikaltimų aukomsEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 308 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos ekonomikos ir socialinių reikalų komiteto nuomonę [3],kadangi:(1) Vienas iš Europos bendrijos tikslų – panaikinti tarp valstybių narių kliūtis laisvam asmenų ir paslaugų judėjimui,(2) Cowan [4] byloje Teisingumo Teismas nusprendė, kad tuomet, kai Bendrijos teisės aktas garantuoja fiziniam asmeniui laisvę vykti į kitą valstybę narę, tos laisvės išvada yra to asmens apsauga nuo žalos atitinkamoje valstybėje narėje tokiomis pačiomis sąlygomis kaip ir jos piliečiams bei joje gyvenantiems asmenims. Šio tikslo realizavimo dalimi turėtų būti kompensacijos nusikaltimų aukoms palengvinimo priemonės.(3) Savo 1999 m. spalio 15 ir 16 d. posėdyje Tampere Europos Vadovų Taryba pakvietė parengti būtiniausius nusikaltimų aukų apsaugos standartus, visų pirma dėl nusikaltimų aukų galimybės siekti teisingumo ir jų teisių į kompensaciją už žalą, įskaitant teisines išlaidas.(4) Briuselio Europos Taryba, posėdžiavusi 2004 m. kovo 25 ir 26 d., deklaracijoje dėl kovos su terorizmu pakvietė patvirtinti šią direktyvą iki 2004 m. gegužės 1 d.(5) 2001 m. kovo 15 d. Taryba patvirtino Pamatinį sprendimą 2001/220/TVR dėl nukentėjusiųjų padėties baudžiamosiose bylose [5]. Šis sprendimas, pagrįstas Europos Sąjungos Sutarties VI antraštine dalimi, leidžia nusikaltimų aukoms baudžiamajame nagrinėjime reikalauti kompensacijos iš nusikaltėlio.(6) Nusikaltimų aukoms Europos Sąjungoje turėtų būti suteikta teisė į sąžiningą ir atitinkamą kompensaciją dėl jų patirtų sužalojimų, neatsižvelgiant į tai, kurioje Europos bendrijos vietoje buvo įvykdytas nusikaltimas.(7) Ši direktyva įdiegia bendradarbiavimo sistemą, palengvinančią nusikaltimų aukoms gauti kompensaciją esant užsienyje, kuri turėtų veikti remiantis valstybių narių schemomis dėl kompensacijų smurtinių tyčinių nusikaltimų, įvykdytų atitinkamose jų teritorijose, aukoms. Todėl visose valstybėse narėse turėtų veikti kompensavimo mechanizmas.(8) Daugelis valstybių narių jau įdiegė tokias kompensavimo schemas, kai kurios iš jų – vykdydamos savo įsipareigojimus pagal 1983 m. lapkričio 24 d. Europos konvenciją dėl kompensacijų smurtinių nusikaltimų aukoms.(9) Kadangi šioje direktyvoje nurodytos priemonės yra būtinos Bendrijos tikslams pasiekti, o Sutartis nenumato kitų teisių, nei nurodytosios 308 straipsnyje šiai direktyvai patvirtinti, tas straipsnis turėtų būti taikomas.(10) Nusikaltimų aukos dažnai negalės gauti kompensacijos iš nusikaltėlio, kadangi jis gali neturėti reikiamų lėšų priteistai žalai atlyginti arba todėl, kad nusikaltėlio tapatybė nebus nustatyta ar jis nebus patrauktas baudžiamojon atsakomybėn.(11) Turėtų būti įdiegta bendradarbiavimo tarp valstybių narių institucijų sistema, padėsianti gauti kompensacijas tai atvejais, kai nusikaltimas įvykdytas ne aukos valstybėje narėje.(12) Ši sistema turėtų užtikrinti, kad nusikaltimų aukos galėtų visuomet kreiptis į instituciją savo gyvenamoje valstybėje narėje ir būtų palengvinti praktiniai ir kalbiniai sunkumai, su kuriais susiduriama užsienyje.(13) Sistema turėtų aprėpti būtinas priemones, leidžiančias nusikaltimų aukai rasti informaciją, kurios reikia pareiškimui pateikti, ir veiksmingai bendradarbiauti dalyvaujančioms institucijoms.(14) Ši direktyva gerbia pagrindines teises ir laikosi principų, patvirtintų visų pirma Europos Sąjungos pagrindinių teisių chartijoje kaip pagrindinių Bendrijos teisės aktų principų.(15) Kadangi tikslo, palengvinti nusikaltimų aukoms kompensacijos gavimą užsienyje, valstybės narės negali iki galo įgyvendinti dėl tarptautinių aspektų ir dėl veiksmų masto ir poveikio, todėl tų tikslų geriau siekti Bendrijos lygiu. Bendrija gali patvirtinti priemones pagal Sutarties 5 straipsnyje išdėstytą subsidiarumo principą. Laikantis minėtame straipsnyje išdėstyto proporcingumo principo, ši direktyva neviršija būtinųjų priemonių ribų tokiems tikslams pasiekti.(16) Šiai direktyvai įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [6],PRIĖMĖ ŠIĄ DIREKTYVĄ:I SKYRIUSKOMPENSACIJOS GAVIMAS UŽSIENYJE1 straipsnisTeisė pateikti pareiškimą gyvenamosios vietos valstybėje narėjeValstybės narės užtikrina, kad tuomet, kai smurtinis tyčinis nusikaltimas buvo įvykdytas kitoje valstybėje narėje nei gyvena kompensacijos pareiškėjas, pareiškėjas turi teisę pateikti pareiškimą pastarosios valstybės narės institucijai ar bet kuriai kitai įstaigai.2 straipsnisAtsakomybė už kompensacijos išmokėjimąKompensaciją išmoka valstybės narės, kurios teritorijoje įvykdytas nusikaltimas, kompetentinga institucija.3 straipsnisAtsakingos institucijos ir administracinė procedūra1. Valstybės narės įsteigia arba paskiria vieną ar keletą institucijų ar bet kokių kitų įstaigų (toliau – padedančioji institucija ar institucijos) atsakingomis už 1 straipsnio taikymą.2. Valstybės narės įsteigia arba paskiria vieną ar keletą institucijų ar bet kokių kitų įstaigų, atsakingomis už sprendimų dėl kompensacijos pareiškimų priėmimą (toliau – sprendžiančioji institucija ar institucijos).3. Valstybės narės stengiasi laikytis kuo mažiau administracinių formalumų, būtinų kompensacijos pareiškimo pateikėjui.4 straipsnisInformacija potencialiems pareiškėjamsValstybės narės, bet kokiomis jų nuomone tinkamomis priemonėmis, užtikrina, kad potencialūs kompensacijos pareiškėjai galėtų gauti svarbiausią informaciją apie galimybes prašyti kompensacijos.5 straipsnisPagalba pareiškėjui1. Padedančioji institucija suteikia pareiškėjui 4 straipsnyje nurodytą informaciją ir reikiamas pareiškimo formas pagal vadovą, parengtą pagal 13 straipsnio 2 dalį.2. Padedančioji institucija pareiškėjo prašymu pateikia jam ar jai bendrąsias gaires ir informaciją apie tai, kaip pareiškimas turėtų būti pildomas ir kokios pagalbinės dokumentacijos gali reikėti.3. Padedančioji institucija pareiškimo nevertina.6 straipsnisPareiškimų perdavimas1. Padedančioji institucija nedelsdama perduoda pareiškimą ir bet kokią pagalbinę dokumentaciją sprendžiančiajai institucijai.2. Padedančioji institucija perduoda pareiškimą naudodama standartinę formą, nurodytą 14 straipsnyje.3. Pareiškimo ir bet kokios pagalbinės dokumentacijos kalba nustatoma pagal 11 straipsnio 1 dalį.7 straipsnisPareiškimų priėmimasGavusi pagal 6 straipsnį perduotą pareiškimą, sprendžiančioji institucija nedelsdama nusiunčia padedančiajai institucijai ir pareiškėjui tokią informaciją:a) nurodo kontaktinį asmenį ir departamentą, atsakingą už klausimo nagrinėjimą;b) patvirtinimą dėl pareiškimo gavimo;c) jei įmanoma, apytiksliai nurodo laiką, per kurį bus priimtas sprendimas dėl pareiškimo.8 straipsnisPapildomos informacijos prašymaiJei reikia, padedančioji institucija suteikia bendrą pagalbą pareiškėjui, jei sprendžiančioji institucija paprašo pateikti papildomos informacijos.Pareiškėjo prašymu vėliau ji nedelsdama tiesiogiai perduoda ją sprendžiančiajai institucijai, jei reikia, pridėdama bet kokios perduodamos pagalbinės dokumentacijos sąrašą.9 straipsnisPareiškėjo išklausymas1. Jei sprendžiančioji institucija pagal savo valstybės narės teisės aktus nusprendžia išklausyti pareiškėjo ar bet kokio kito asmens kaip liudininko ar eksperto, ji gali susisiekti su padedančiąja institucija, kad susitartų dėl:a) asmens (-ų) išklausymo tiesiogiai sprendžiančiojoje institucijoje pagal jos valstybės narės teisės aktus, naudojant, pvz., telefono ar vaizdo konferencijos technologijas; arbab) asmens (-ų) išklausymo padedančiojoje institucijoje pagal jos valstybės narės teisės aktus, kuri vėliau perduos išklausymo protokolą sprendžiančiajai institucijai.2. Tiesioginis išklausymas pagal šio straipsnio 1 dalies a punktą gali vykti tik bendradarbiaujant su padedančiąja institucija ir savanoriškai, sprendžiančiajai institucijai neturint teisės taikyti prievartos priemonių.10 straipsnisSprendimo perdavimasPo to, kai bus priimtas sprendimas, sprendžiančioji institucija siunčia sprendimą dėl pareiškimo kompensacijai gauti standartine forma, nurodyta 14 straipsnyje, pareiškėjui ir padedančiajai institucijai nedelsdama, laikydamasi nacionalinių teisės aktų.11 straipsnisKitos nuostatos1. Informacija, kuria institucijos keičiasi pagal 6–10 straipsnius, pateikiama:a) valstybės narės, kurios institucijai informacija siunčiama, valstybinėmis kalbomis arba viena iš valstybinių kalbų, kuri atitinka vieną iš Bendrijos institucijų kalbų; arbab) kita Bendrijos institucijų kalba, kurią kaip priimtiną nurodė ta valstybė narė;išskyrus:i) visą sprendžiančiosios institucijos priimtų sprendimų tekstą, kurio kalbų vartojimą reglamentuoja jos valstybės narės teisės aktai;ii) išklausymo pagal 9 straipsnio 1 dalies b punktą protokolus, kurių kalbas nustato padedančioji institucija; tai turi būti viena iš Bendrijos institucijų kalbų.2. Padedančioji institucija iš pareiškėjo ar sprendžiančiosios institucijos negali reikalauti jokios sąnaudų ar išlaidų kompensacijos už jos pasinaudotas paslaugas pagal 1–10 straipsnius.3. Pareiškimo formoms ir kitai dokumentacijai, perduodamai pagal 6–10 straipsnius, netaikomi autentiškumo patvirtinimo ar jokie kiti lygiaverčiai formalumai.II SKYRIUSNACIONALINĖS KOMPENSAVIMO SCHEMOS12 straipsnis1. Pagal šią direktyvą parengtos taisyklės dėl kompensacijų gavimo užsienyje veikia pagal valstybių narių kompensacijų smurtinių tyčinių nusikaltimų, padarytų atitinkamose jų teritorijose, aukoms schemas.2. Visos valstybės narės užtikrina, kad jų nacionalinės taisyklės numatytų kompensacijų smurtinių tyčinių nusikaltimų, padarytų atitinkamose jų teritorijose, aukoms schemas, kurios garantuotų sąžiningą ir atitinkamą kompensaciją aukoms.III SKYRIUSĮGYVENDINIMO NUOSTATOS13 straipsnisInformacija, kurią reikia nusiųsti Komisijai, ir vadovas1. Ne vėliau kaip 2005 m. liepos 1 d. valstybės narės turi nusiųsti Komisijai tokią informaciją:a) institucijų, įsteigtų arba paskirtų pagal 3 straipsnio 1 ir 2 dalis, sąrašą, įskaitant, jei reikia, informaciją apie specialiąją ir teritorinę šių institucijų jurisdikciją;b) nurodyti 11 straipsnio 1 dalies a punkte minimą (-as) kalbą (-as), kurias institucijos gali pripažinti taikant 6–10 straipsnius ir oficialią kalbą ar kalbas, išskyrus jų gimtąją, kuri arba kurios yra jai priimtinos pareiškimams perduoti pagal 11 straipsnio 1 dalies b punktą;c) informaciją, nustatytą pagal 4 straipsnį;d) pareiškimo kompensacijai gauti formas.Valstybės narės informuoja Komisiją apie bet kokius vėlesnius šios informacijos pasikeitimus.2. Komisija, bendradarbiaudama su valstybėmis narėmis, parengia ir paskelbia internete vadovą su informacija, kurią valstybės narės pateikia pagal šio straipsnio 1 dalį. Komisija atsakinga už pasirūpinimą reikiamais vadovo vertimais.14 straipsnisStandartinė pareiškimų ir sprendimų perdavimo formaPareiškimų ir sprendimų 15 straipsnio 2 dalyje nustatyta tvarka standartinės formos turi būti parengtos ne vėliau kaip iki 2005 m. spalio 31 d.15 straipsnisKomitetas1. Komisijai padeda komitetas.2. Darant nuorodą į šį straipsnį, taikomi Sprendimo 1999/468/EB 3 ir 7 straipsniai.3. Komitetas patvirtina savo darbo tvarkos taisykles.16 straipsnisCentrinės ryšių palaikymo atstovybėsValstybės narės paskiria centrines ryšių palaikymo atstovybes, skirtas:a) padėti įgyvendinti 13 straipsnio 2 dalį;b) palaikyti artimą bendradarbiavimą ir keitimąsi informacija tarp valstybių narių padedančiųjų ir sprendžiančiųjų institucijų;c) teikti pagalbą ir ieškoti sprendimų iškilus bet kokiems sunkumams, kurių gali būti taikant 1–10 straipsnius.Ryšių palaikymo atstovybės reguliariai posėdžiauja.17 straipsnisPalankesnės nuostatosŠi direktyva neuždraudžia valstybėms narėms:a) nustatyti ar išlaikyti nusikaltimų aukoms ir bet kokiems kitiems nuo nusikaltimų nukentėjusiems asmenims palankesnes nuostatas;b) nustatyti ar išlaikyti nuostatas, skirtas kompensuoti ne jų teritorijoje padarytų nusikaltimų aukoms ar bet kokiems kitiems nuo tokių nusikaltimų nukentėjusiems asmenims bet kokiomis sąlygomis, kurias valstybė narė gali tuo tikslu nustatyti.18 straipsnisĮgyvendinimas1. Valstybės narės priima įstatymus ir kitus teisės aktus, kurie, įsigalioję iki 2006 m. sausio 1 d., įgyvendina šią direktyvą, išskyrus 12 straipsnio 2 dalį, kurios įgyvendinimo data yra 2005 m. liepos 1 d. Jos nedelsdamos apie tai praneša Komisijai.2. Valstybės narės gali numatyti, kad šiai direktyvai įgyvendinti būtinos priemonės būtų taikomos tik pareiškėjams, kurie nukentėjo nuo nusikaltimų, padarytų vėliau kaip 2005 m. birželio 30 d.3. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4. Valstybės narės pateikia Komisijai šios direktyvos taikymo srityje priimtų vidaus teisės aktų pagrindinių nuostatų tekstus.19 straipsnisPeržiūrėjimasNe vėliau kaip 2009 m. sausio 1 d. Komisija pateikia Europos Parlamentui, Tarybai ir Europos ekonomikos ir socialinių reikalų komitetui ataskaitą apie šios direktyvos taikymą.20 straipsnisĮsigaliojimasŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.21 straipsnisAdresataiŠi direktyva skirta valstybėms narėms.Priimta Liuksemburge, 2004 m. balandžio 29 d.Tarybos varduPirmininkasM. McDowell[1] OL C 45 E, 2003 2 25, p. 69.[2] 2003 m. spalio 23 d. pareikšta nuomonė (dar nepaskelbta Oficialiajame leidinyje).[3] OL C 95, 2003 4 23, p. 40.[4] Byla 186/87, Europos Teismo ataskaitos, 1989 m., p. 195.[5] OL L 82, 2001 3 22, p. 1.[6] OL L 184, 1999 7 17, p. 23.--------------------------------------------------